નોઈડા: એક અઠવાડિયા પહેલાં નોઈડાના એક્સપ્રેસવે એરિયામાં એક રિક્ષા ચાલક યુવકનું ગળું કાપીને તેની હત્યા કરી દેવામાં આવી છે. આ હત્યા કરનાર બીજુ કોઈ નહીં પરંતુ તેની એક્સ પ્રેમીકા જ છે. આ ઘટનાના કાવતરાંમાં મૃતકનો બાળપણનો ફ્રેન્ડ અને યુવતીનો નવો પ્રેમી રહીમ પણ સામેલ હતો. યુવકની હત્યા કરવા માટે યુવતીએ પહેલાં દિલ્હીથી એક ચપ્પુ ખીદ્યું હતું અને ત્યારપછી પૂર્વ પ્રેમી સાથે ફરવાના બહાને તેની જ રિક્ષામાં તે એક્સપ્રેસ હાઈવેથી ઘણી દૂર આવી હતી. અહીં જંગલ વિસ્તારમાં તેને યુવક સાથે એક ગેમ રમવા કહ્યું અને તેની આંખ પર પોતાનો દુપટ્ટો બાંધવા કહ્યું. ત્યારપછી તેણે યુવકને પોતાને શોધવા કહ્યું અને જેવો યુવક આગળ વધ્યો કે તેના નવા પ્રેમી રહીમે તેનું ગળું કાપીને હત્યા કરી દીધી હતી. પોલીસે યુવતી સાયરા અને તેના નવા પ્રેમી રહીમની ધરપકડ કરી લીધી છે. મૃતક અસરાફિલનું 3 સપ્ટેમ્બરના રોજ જંગલની ઝાડીઓમાંથી મૃતદેહ મળ્યો છે.